|  |
| --- |
| Številka: 410-7/2025-98 |
| Ljubljana, dne 01. 04. 2025 |
| EVA (če se akt objavi v Uradnem listu RS) |
| **GENERALNI SEKRETARIAT VLADE REPUBLIKE SLOVENIJE****gp.gs@gov.si** |
| ZADEVA: Predlog uvrstitve projektov v veljavni Načrt razvojnih programov 2025 - 2028 pri proračunskem uporabniku 1914 Slovenska vojska – predlog za obravnavo  |
| 1. Predlog sklepov vlade: |
| Na podlagi 21. člena Zakona o Vladi Republike Slovenije (Uradni list RS, št. 24/05 – UPB-1, 109/08, 38/10 – ZUKN, 8/12, 21/13, 47/13 – ZDU1-G, 65/14, 55/17 in 163/22) in petega odstavka 31. člena Zakona o izvrševanju proračunov Republike Slovenije za leti 2025 in 2026 (Uradni list RS, št. 104/24) je Vlada Republike Slovenije na … seji dne … sprejela naslednjiSKLEPV veljavni Načrt razvojnih programov 2025 - 2028 se skladno s priloženo tabelo uvrstijo novi projekti:* 1914-25-0006 »Oprema JRKBO za operativno delovanje 2025 do 2027«,
* 1914-25-0007 »Inženir. gradb. mehanizacija, vozila in plovna sred.«,
* 1914-25-0008 »Vozila za premestljivi KIS SV«,
* 1914-25-0010 »Letališka oprema za letalnike in vzdr. let. površin«,
* 1914-25-0011 »Prog. in stroj. opr. enote za razisk. in simulac.«,
* 1914-25-0012 »Sistem za simulacijo taktičnega delovanja (SSTD)«,
* 1914-25-0013 »Prenova infrastrukture v Občini Ilirska Bistrica«,
* 1914-25-0014 »Preureditev instalacij v letališki bazi Brnik«.

 Barbara Kolenko Helbl generalna sekretarka vladePriloge:* 1914-25-0006 - Obrazec 3 »Oprema JRKBO za operativno delovanje 2025 do 2027«,
* 1914-25-0007 - Obrazec 3 »Inženir. gradb. mehanizacija, vozila in plovna sred.«,
* 1914-25-0008 - Obrazec 3 »Vozila za premestljivi KIS SV«,
* 1914-25-0010 - Obrazec 3 »Letališka oprema za letalnike in vzdr. let. površin«,
* 1914-25-0011 - Obrazec 3 »Prog. in stroj. opr. enote za razisk. in simulac.«,
* 1914-25-0012 - Obrazec 3 »Sistem za simulacijo taktičnega delovanja (SSTD)«,
* 1914-25-0013 – Obrazec 3 »Prenova infrastrukture v Občini Ilirska Bistrica«,
* 1914-25-0014 – Obrazec 3 »Preureditev instalacij v letališki bazi Brnik«.

Prejmejo:Ministrstvo za obrambo,Ministrstvo za finance. |
| **2. Predlog za obravnavo predloga zakona po nujnem ali skrajšanem postopku v državnem zboru z obrazložitvijo razlogov:** |
| / |
| **3.a Osebe, odgovorne za strokovno pripravo in usklajenost gradiva:** |
| / |
| **3.b Zunanji strokovnjaki, ki so sodelovali pri pripravi dela ali celotnega gradiva:** |
| / |
| **4. Predstavniki vlade, ki bodo sodelovali pri delu državnega zbora:** |
| / |
| **5. Kratek povzetek gradiva:** |
| Projekte Slovenske vojske z nazivom Oprema JRKBO za operativno delovanje 2025 do 2027, Inženir. gradb. mehanizacija, vozila in plovna sredstva, Vozila za premestljivi KIS SV, Letališka oprema za letalnike in vzdr. let. površin, Prog. in stroj. opr. enote za razisk. in simulac., Sistem za simulacijo taktičnega delovanja (SSTD), Prenova infrastrukture v Občini Ilirska Bistrica in Preureditev instalacij v letališki bazi Brnik uvrščamo na obravnavo na Vlado RS zaradi uvrstitve v veljavni Načrt razvojnih programov za obdobje 2025 – 2028. Izhodiščne vrednosti projektov znašajo:* »Oprema JRKBO za operativno delovanje 2025 do 2027« 4.832.318 EUR z DDV,
* »Inženir. gradb. mehanizacija, vozila in plovna sred.« 17.744.090,04 EUR z DDV,
* »Vozila za premestljivi KIS SV« 17.660.750 EUR z DDV,
* »Letališka oprema za letalnike in vzdr. let. površin« 8.287.697 EUR z DDV,
* »Prog. in stroj. opr. enote za razisk. in simulac.« 1.393.665 EUR z DDV,
* »Sistem za simulacijo taktičnega delovanja (SSTD)« 28.427.408 EUR z DDV,
* »Prenova infrastrukture v Občini Ilirska Bistrica« 994.130 EUR z DDV,
* »Preureditev instalacij v letališki bazi Brnik« 861.322,21 EUR z DDV.

Sredstva bodo zagotovljena v okviru finančnega načrta Ministrstva za obrambo. |
| **6. Presoja posledic za:** |
| a) | javnofinančna sredstva nad 40.000 EUR v tekočem in naslednjih treh letih | DA |
| b) | usklajenost slovenskega pravnega reda s pravnim redom Evropske unije | NE |
| c) | administrativne posledice | NE |
| č) | gospodarstvo, zlasti mala in srednja podjetja ter konkurenčnost podjetij | NE |
| d) | okolje, vključno s prostorskimi in varstvenimi vidiki | NE |
| e) | socialno področje | NE |
| f) | dokumente razvojnega načrtovanja:* nacionalne dokumente razvojnega načrtovanja
* razvojne politike na ravni programov po strukturi razvojne klasifikacije programskega proračuna
* razvojne dokumente Evropske unije in mednarodnih organizacij
 | NE |
| **7.a Predstavitev ocene finančnih posledic nad 40.000 EUR:**Sredstva bodo zagotovljena s prerazporeditvijo sredstev v okviru finančnega načrta Ministrstva za obrambo in sicer z evidenčnega projekta 1914-17-0002 – Investicije Slovenske vojske in iz projekta 1914-21-0007 Taktično transportno letalo.  |

|  |
| --- |
| I. Ocena finančnih posledic, ki niso načrtovane v sprejetem proračunu |
|  | Tekoče leto (t) | t + 1 | t + 2 | t + 3 |
| Predvideno povečanje (+) ali zmanjšanje (**–**) prihodkov državnega proračuna  |  |  |  |  |
| Predvideno povečanje (+) ali zmanjšanje (**–**) prihodkov občinskih proračunov  |  |  |  |  |
| Predvideno povečanje (+) ali zmanjšanje (**–**) odhodkov državnega proračuna  |  |  |  |  |
| Predvideno povečanje (+) ali zmanjšanje (**–**) odhodkov občinskih proračunov |  |  |  |  |
| Predvideno povečanje (+) ali zmanjšanje (**–**) obveznosti za druga javnofinančna sredstva |  |  |  |  |
| II. Finančne posledice za državni proračun |
| II.a Pravice porabe za izvedbo predlaganih rešitev so zagotovljene: |
| Ime proračunskega uporabnika  | Šifra in naziv ukrepa, projekta | Šifra in naziv proračunske postavke | Znesek za tekoče leto (t) | Znesek za t + 1 |
| SV | 1914-25-0006»Oprema JRKBO za operativno delovanje 2025 do 2027« | 5859»Oprema za operativno delovanje« | 0,00 | 0,00 |
| SV | 1914-25-0007 »Inženir. gradb. mehanizacija, vozila in plovna sredstva« | 5858»Modernizacija enot Slovenske vojske«⠀ | 0,00 | 0,00 |
| SV | 1914-25-0008»Vozila za premestljivi KIS SV« | 5858»Modernizacija enot Slovenske vojske«⠀ | 0,00 | 0,00 |
| SV | 1914-25-0010 »Letališka oprema za letalnike in vzdr. let. površin« | 5858»Modernizacija enot Slovenske vojske«⠀ | 0,00 | 0,00 |
| SV | 1914-25-0011»Prog. in stroj. oprema enote za raziskave in simulacije« | 5858»Modernizacija enot Slovenske vojske«⠀ | 0,00 | 0,00 |
| SV | 1914-25-0012»Sistem za simulacijo taktičnega delovanja (SSTD)« | 5858»Modernizacija enot Slovenske vojske«⠀ | 0,00 | 0,00 |
| SV | 1914-25-0013»Prenova infrastrukture v Občini Ilirska Bistrica« | 5865»Civilno vojaško sodelovanje« | 0,00 | 0,00 |
| SV | 1914-25-0014 »Preureditev instalacij v letališki bazi Brnik« | 5902»Konstrukcije in infrastruktura«⠀ | 0,00 | 0,00 |
|  |  |  |  |  |
|  SKUPAJ | 0,00 | 0,00 |
| II.b Manjkajoče pravice porabe bodo zagotovljene s prerazporeditvijo: |
| Ime proračunskega uporabnika  | Šifra in naziv ukrepa, projekta | Šifra in naziv proračunske postavke  | Znesek za tekoče leto (t) | Znesek za t + 1  |
| SV | 1914-21-0007 »Taktično transportno letalo« | 5858»Modernizacija enot Slovenske vojske«⠀ | 112.777,00 | 0,00 |
| SV | 1914-17-0002 »Investicije Slovenske vojske« | 5859»Oprema za operativno delovanje«⠀ | 0,00 | 1.806.871,43 |
| SV | 1914-17-0002 »Investicije Slovenske vojske« | 5865»Civilno vojaško sodelovanje«⠀ | 598.581,00 | 0,00 |
| SV | 1914-17-0002 »Investicije Slovenske vojske« | 6479»Vzdrževanje materialnih sredstev vojske«⠀ | 0,00 | 1.300.000,00 |
| SV | 1914-17-0002 »Investicije Slovenske vojske« | 5902»Konstrukcije in infrastruktura«⠀ | 0,00 | 2.000.000,00 |
| SV | 1914-17-0002 »Investicije Slovenske vojske« | 5858»Modernizacija enot Slovenske vojske«⠀ | 10.869.125,78 | 11.312.254,00 |
|  SKUPAJ | 11.580.483,78 | 16.419.125,43 |
| II.c Načrtovana nadomestitev zmanjšanih prihodkov in povečanih odhodkov proračuna: |
| Novi prihodki | Znesek za tekoče leto (t) | Znesek za t + 1 |
|  |  |  |
|  SKUPAJ |  |  |
| **7.b Predstavitev ocene finančnih posledic pod 40.000 EUR:**(Samo če izberete NE pod točko 6.a.)Kratka obrazložitev |
| **8. Predstavitev sodelovanja z združenji občin:** |
| Vsebina predloženega gradiva (predpisa) vpliva na:* + pristojnosti občin,
	+ delovanje občin,
	+ financiranje občin.
 | NE |
| Gradivo (predpis) je bilo poslano v mnenje: * Skupnosti občin Slovenije SOS: DA/NE
* Združenju občin Slovenije ZOS: DA/NE
* Združenju mestnih občin Slovenije ZMOS: DA/NE

Predlogi in pripombe združenj so bili upoštevani:* v celoti,
* večinoma,
* delno,
* niso bili upoštevani.

Bistveni predlogi in pripombe, ki niso bili upoštevani. |
| **9. Predstavitev sodelovanja javnosti:** |
| Gradivo je bilo predhodno objavljeno na spletni strani predlagatelja: | NE |
| Skladno s sedmim odstavkom 9. člena Poslovnika Vlade RS (Uradni list RS, št. 43/01, 23/02 – popr., 54/03, 103/03, 114/04, 26/06, 21/07, 32/10, 73/10, 95/11, 64/12, 80/13, 10/14, 164/20, 35/21, 51/21 in 114/21) javnost ni bila povabljena k sodelovanju, ker gre za predlog sklepa vlade. |
| **10. Pri pripravi gradiva so bile upoštevane zahteve iz Resolucije o normativni dejavnosti:** | NE |
| **11. Gradivo je uvrščeno v delovni program vlade:** | NE |
|  **Boštjan Pavlin, mag.**  **državni sekretar** |

Poslano:

* + naslovniku,
	+ SGS,
	+ GŠSV.

OBRAZLOŽITEV:

Ministrstvo za obrambo predlaga uvrstitve novih projektov v veljavni Načrt razvojnih programov 2025– 2028 pri proračunskemu uporabniku 1914 – Slovenska vojska. O uvrstitvi projektov v veljavni Načrt razvojnih programov v skladu s petim odstavkom 31. člena Zakona o izvrševanju proračunov Republike Slovenije za leti 2025 in 2026 odloča Vlada Republike Slovenije.

1. **1914-25-0006 – Oprema JRKBO za operativno delovanje 2025 do 2027**

**Na področju proračunske porabe**: 07 – OBRAMBA IN ZAŠČITA,

**glavni program** 0702 – Vojaška obramba,

**nosilni podprogram** – 070202 – Operativno delovanje in pripravljenost Slovenske vojske,

**proračunske postavke**: 5859 – Oprema za operativno delovanje.

Programski projekt zajema potrebe Slovenske vojske po nabavi opreme za namen jedrske, radiološke, kemične in biološke obrambe (v nadaljevanju JRKBO) ter zamenjavo sredstev s pretečenim rokom uporabe s ciljem ohraniti operativno delovanje specialističnih enot JRKBO kot tudi ostalih enot in poveljstev Slovenske vojske.

**Namen** projekta je nadgradnja obstoječih zmogljivosti JRKBO z namenom zmanjšanja potrebnega števila oseb za naloge JRKB izvidovanja, izvajanja JRKB opazovanja, izvidovanja in nadzora na kontaminiranem območju brez prisotnosti posadke. Povečanje zmogljivosti JRKB zagotavlja potrebe pri varovanju pred naravnimi in drugimi nesrečami ter varovanju in nadzoru državne meje na področju JRKB nevarnosti.

**Cilj** projekta je nadomestiti opremo in sredstva s pretečenim rokom uporabe ter povečati zmogljivosti JRKBO zaradi zagotovitve v mrežo povezanih senzorjev oziroma detektorjev, ki bodo integrirani v JRKB senzorski sistem.

Programski projekt vključuje nakup :

* bioloških točkovnih detektorjev, prenosnih gama spektrometrov z nosilcem za robote, teleskopskih palic z nosilci sond in kablov za kontaminacijsko sondo radiološkega detektorja ter nakup avtoinjektorjev;
* dokup zaščitnih oblek, kombinezonov za dekontaminatorje in zaščitnih mask;
* nakup avtoklava za mobilni biološki laboratorij,
* nakup potrošnih snovi: zdravil za preventivno zaščito pred živčnimi bojnimi strupi, hitrih bioloških testov, snovi za dekontaminacijo, snovi za dezinfekcijo za hladni in topli zamegljevalnik.

Izhodiščna vrednost projekta 1914-25-0006 »Oprema JRKBO za operativno delovanje« znaša 4.832.318,00 EUR z DDV.

1. **1914-25-0007 – Inženir. gradb. mehanizacija, vozila in plovna sred.**

**Na področju proračunske porabe**: 07 – OBRAMBA IN ZAŠČITA,

**glavni program** 0702 – Vojaška obramba,

**nosilni podprogram** – 070203 – Infrastruktura in opremljenost SV,

**proračunske postavke**: 5858 – Modernizacija enot Slovenske vojske

**Namen projekta** z nazivom **»**Inženirska gradbena mehanizacija, vozila in plovna sredstva«je zagotoviti inženirska sredstva in opremo za potrebe podpore enotam SV. Sredstva in oprema, ki bodo nabavljena morajo delovati zanesljivo, biti preprosta za uporabo in vzdrževanje ter skladna s standardi, zagotavljati premičnost ter biti stroškovno učinkovita. Zaradi podobnosti sredstev, so v projekt vključena tudi plovila z izvenkrmnimi motorji za potrebe 430. MOD, katerih zmogljivost je namenjena za naloge zaščite teritorialnih voda RS, akvatorija Luke Koper ter za obrambo priobalnega pasu kot posledica možne vojaške ogroženosti RS z morja. Zmogljivost bo podpirala tudi delovanje sil SV v nalogah zaščite in reševanja na morju.

**Cilj projekta** je izgraditi zmogljivost inženirske čete za potrebe SV, ciljev Evropske unije in zveze NATO, ki bo opremljena z ustrezno inženirsko opremo, gradbeno mehanizacijo, vozili ter plovili z izvenkrmnimi motorji, kar bo omogočalo hitro in učinkovito izvedbo nalog na področju splošne inženirske podpore ter podpore premika in preživetja.

Izhodiščna vrednost projekta 1914-25-0007 »Inženirska gradbena mehanizacija, vozila in plovna sredstva « znaša 17.744.090,04 EUR z DDV.

1. **1914-25-0008 – Vozila za premestljivi KIS SV**

**Na področju proračunske porabe**: 07 – OBRAMBA IN ZAŠČITA,

**glavni program** 0702 – Vojaška obramba,

**nosilni podprogram** – 070203 – Infrastruktura in opremljenost SV,

**proračunske postavke**: 5858 – Modernizacija enot Slovenske vojske

Predmet investicije je nabava novih ali obnova obstoječih tovornih terenskih vozil in nabava novih kombiniranih terenskih vozil s pripadajočo opremo za potrebe enot KIS Slovenske vojske. Zmogljivost bo izpolnjevala zahteve enot KIS po tovrstnih sredstvih in opremi, tako na območju Republike Slovenije, kakor tudi v okviru delovanja na mednarodnih operacijah in misijah, na katerih sodelujejo enote Slovenske vojske. Nabavljena bodo sodobna terenska vozila, zasnovana in izdelana za izvajanje zadanih nalog ter za prevoze pripadnikov Slovenske vojske in njihove opreme, tako po utrjenih kakor tudi po neutrjenih površinah, na krajše in daljše razdalje s čimer bo bistveno povečana mobilnost v primerjavi z obstoječimi vozili. Vozila bodo namenjena delovanju enot KIS Slovenske vojske in bodo omogočala učinkovito odzivanje na različne naloge s področja prenosa komunikacij in informacij. Skupaj z že obstoječimi logističnimi vozili in opremo, bo oblikovana zaokrožena celota terenskih transportnih sredstev enot KIS Slovenske vojske.

Obstoječe stanje:

* Trenutno število razpoložljivih vozil ne zadošča za popolnitev enot KIS Slovenske vojske v skladu z veljavno materialno formacijo.
* Obstoječa tovorna terenska vozila ter osebna terenska vozila s prikolicami, katere se trenutno uporabljajo v enotah KIS, so zastarela, na izteku dobe trajanja (življenjske dobe).
* Zaradi pogostih okvar in pomanjkanja nadomestnih (rezervnih) delov so vozila pogosto v nevoznem stanju, zato je razpoložljivost in operativnost enot KIS Slovenske vojske omejene oziroma so enote prisiljene za izvajanje nalog v ta namen koristiti vozila in opremo, ki ni namenska in / ali zadostna. Slednje pogosto narekuje povečano neracionalnost tako izrabe vozil kakor tudi opreme KIS.
* Vozila so potrebna generalne obnove, ki pa ni izvedljiva, saj nadomestni deli niso več dobavljivi.

**Namen projekta** je zagotoviti vozila za Premestljivi komunikacijsko informacijski sistem (PKIS). Nabavljena vozila bodo omogočala prevoz moštva in opreme PKIS tako po utrjenih kakor tudi po neutrjenih površinah s čimer bo bistveno izboljšana možnost zagotavljanja ključni funkciji poveljevanja in kontrole od strateškega do taktičnega nivoja v Slovenski vojski. Poleg navedenega s sistemom lahko zagotovimo tudi komunikacijsko podporo civilnim strukturam v okviru varstva pred naravnimi in drugimi nesrečami.

**Cilj projekta** je nakup:

* 15 kosov tovornih terenskih vozil,
* 42 kosov kombiniranih terenskih vozil s pripadajočo opremo,
* 8 kosov terenskih vozil za prevoz moštva.

Izhodiščna vrednost projekta 1914-25-0008 »Vozila za premesljivi KIS SV« znaša 17.660.750 EUR z DDV.

1. **1914-25-0010 – Letališka oprema za letalnike in vzdr. let. površin**

**Na področju proračunske porabe**: 07 – OBRAMBA IN ZAŠČITA,

**glavni program** 0702 – Vojaška obramba,

**nosilni podprogram** – 070203 – Infrastruktura in opremljenost SV,

**proračunske postavke**: 5858 – Modernizacija enot Slovenske vojske

Enota Slovenske vojske, namenjena za delovanje letališča, trenutno razpolaga z letališko opremo, ki je delno ali pogojno primerna za zagotavljanje izvajanja nalog varnega, hitrega, učinkovitega in koordiniranega vzdrževanja letaliških površin. Obstoječa oprema za sprejem in odpravo letalnikov in vzdrževanje letaliških površin je pogojno uporabna predvsem zaradi pojavljanja varnostnega tveganja na opremi z iztečeno življenjsko dobo. Oprema za vzdrževanje letaliških površin in sprejem ter odpravo letalnikov mora zagotavljati zanesljivost delovanja, preprostost pri uporabi in vzdrževanju, skladnost s standardi, varnost in avtonomnost ter stroškovno učinkovitost. Poleg tega mora biti primerljiva z opremo enot drugih članic zveze Nata, tako pri oblikovanju zmogljivosti za bojno delovanje kakor tudi za potrebe nemotene oskrbe manevriranja na letaliških površinah letalnikov civilno zračnega prometa. Za izpolnjevanje funkcionalnih zahtev za letališče NATO in v paketu zmogljivosti ter drugih nalog, vezanih na nemoteno delovanje letališča, je potrebna nabava opreme za vzdrževanje letaliških površin ter sprejem in odpravo letalnikov. Z nakupom navedene opreme je možno izpolniti zahteve, podane v zgoraj navedenih ciljih zmogljivosti s področja izvajanja nalog varnega, hitrega, učinkovitega in koordiniranega vzdrževanja letaliških površin.

**Namen projekta** je vzpostavitev pogojev za nemoteno delovanje letališča z nabavo sklopov letališke opreme, s katero bodo zagotovljeni pogoji opremljenosti ter izvajanje vzdrževanja letaliških površin na letališču Cerklje ob Krki, skladno z obratovalnim dovoljenjem, zahtevami in kategorijo letališča ter veljavno zakonodajo.

**Cilj projekta** je izgradnja zmogljivosti letalske baze z ustrezno opremo, navigacijskimi službami in oskrbo, ki bo sposobna podpirati delovanje zavezniških letal na vajah in operacijah zavezništva v miru in krizi. Ta zmogljivost je zahtevana tudi za nevojaška letala.

V okviru projekta se kupuje: oprema za vzdrževanje letaliških površin, oprema za sprejem in odpravo letalnikov (vozila Follow me, vozila za premik težjih letalnikov, naprava za zagon letalskih motorjev, večnamenski minibus, mobilni kontrolni stolp) in oprema za delovanje letališča.

Izhodiščna vrednost projekta 1914-25-0010 »Letališka oprema za letalnike in vzdr.let. površin« znaša 8.287.697 EUR z DDV.

1. **1914-25-0011 – Prog. in stroj. opr. enote za razisk. in simulac.**

**Na področju proračunske porabe**: 07 – OBRAMBA IN ZAŠČITA,

**glavni program** 0702 – Vojaška obramba,

**nosilni podprogram** – 070203 – Infrastruktura in opremljenost SV,

**proračunske postavke**: 5858 – Modernizacija enot Slovenske vojske

Slovenska vojska je v fazi izgradnje srednjih zmogljivosti, ki so del ciljev vojaških zmogljivosti RS za odvračanje in kolektivno obrambo Nata. Doseganje končnih operativnih zmogljivosti srednjih sil bo zahtevna naloga. Varno in učinkovito doseganje bojne pripravljenosti bo na področju usposabljanja odvisna tudi od pogojev vojaške vadbene infrastrukture. To sestavljajo vadišča, strelišča in poligoni ter simulacijski sistemi. Konstruktivna in navidezna simulacija sta dve od treh vrst simulacij, ki jih uporablja SV. Eksperimentiranje, raziskave in analize bodo ključne za razvoj srednjih zmogljivosti, doktrin in taktičnih publikacij ter usposabljanje ključnega kadra. Enota za raziskave in simulacije ima torej ključno vlogo pri razvoju zmogljivosti SV. Drugo področje, kjer bodo simulacije pomembne pa sta določanje primernega obsega in strukture SV v podporo delovanja in preverjanje predlaganih rešitev skozi preigravanja.

**Namen projekta** je omogočiti osnovne pogoje za izvajanje poslanstva Enota za raziskave in simulacije na področjih izvajanja računalniško podprtih vaj, raziskav, analiz in eksperimentiranja ter podpreti razvoj integriranega vadbenega okolja, ki ga sestavljajo vse vrste simulacij SV.

**Cilji projekta so:**

* Posodobiti orodja za navidezno simulacijo.
* Zagotoviti pogoje za izdelavo digitalnih terenov za vse vrste simulacij.
* Zagotoviti orodja, ki bodo omogočila nadaljnji razvoj raziskav, analiz in eksperimentiranja.
* Zagotoviti strojno opremo, ki bodo omogočila popolno izvedbo usposabljanja na simulacijskih sistemih za tečaje opazovalcev združenih ognjev.
* Dvigniti raven povezljivosti med sistemi žive, navidezne in konstruktivne simulacije.
* Podpreti proces sprejemanja vojaške odločitve z računalniškim preigravanjem variant delovanja in digitalno podprto kolaboracijo štabnih produktov.

Projekt zajema nakup programske opreme (simulacije - 76 licenc) in strojne opreme (namenska delovna postaja - 55 kos, imitacija infrardečega označevalca - 4 kos).

Izhodiščna vrednost projekta 1914-25-0011 »Prog. In strojna oprema enote za raziskave in simulacije« znaša 1.393.665,00 EUR z DDV.

1. **1914-25-0012 – Sistem za simulacijo taktičnega delovanja (SSTD)**

**Na področju proračunske porabe**: 07 – OBRAMBA IN ZAŠČITA,

**glavni program** 0702 – Vojaška obramba,

**nosilni podprogram** – 070203 – Infrastruktura in opremljenost SV,

**proračunske postavke**: 5858 – Modernizacija enot Slovenske vojske

Živa simulacija je ključen dejavnik izgradnje srednjih sil, saj tovrstne sile temeljijo na kompleksnih oborožitvenih sistemih, kjer zaradi omejitev strelišč (dolžina nevarne cone, upravljanje z neeksplodiranimi ubojnimi sredstvi) ali cene streliva oz. raket, ne moremo zagotoviti optimalnega usposabljanja z bojnim strelivom. Sistem za simulacijo taktičnega delovanja (v nadaljevanju SSTD) je tako eden izmed ključnih pogojev za doseganje bojne pripravljenosti ciljev zmogljivosti. Sistemi žive simulacije so izjemno pomembni tudi iz vidika zagotavljanja varnosti in zdravja pri delu, saj zagotavljajo pomemben del progresivnosti usposabljanja, kjer enota prehaja iz vadbenih oz. simulacijskih sredstev na bojno strelivo. SSTD je bil v operativno uporabo uveden leta 2008 na osnovi taktične študije Zagotovitev realističnega usposabljanja, kjer je bilo opredeljeno, da bo Slovenska vojska v sklopu Centra za bojno usposabljanje izvajala usposabljanje in preverjanje enot velikosti najmanj čete do velikosti bataljona. Sistemu, ki je bil nabavljen v letu 2007, se življenjska doba izteka, obenem pa obstoječi sistem nima simulacijskih komponent glavnih bojnih sistemov srednjih sil (zlasti za bojna kolesna vozila 8x8 in lahka kolesna vozila 4x4, kjer se oborožitev upravlja preko daljinsko vodene oborožitvene postaje).

**Namen projekta** je doseganje bojne pripravljenosti s pomočjo ustrezne vojaške vadbene infrastrukture (v nadaljevanju VVS), skladno z Direktivo za upravljanje in uporabo VVS. VVS sestavljajo vojaška strelišča, vadišča in poligoni ter simulacijski sistemi. V sklopu sistemskega pristopa iz Koncepta z živo simulacijo je potrebno zagotoviti pogoje za urjenje in objektivno preverjanje nižjih taktičnih enot srednjih sil. Zagotoviti je potrebno tehnične pogoje povezljivosti in omogočiti izvedbo distribuiranih vaj ter integriranega vadbenega okolja žive, navidezne in konstruktivne simulacije.

**Cilj projekta** zajema nakup opreme po naslednjih sklopih: osebne opreme, laserskega oddajnika za osebno orožje, simulatorjev delovanja protioklepnih orožij, sistemov za vozila (modularni simulator cilja), opreme nadzornega centra, komunikacijske opreme, opreme za kontrolorje/ opazovalce/ inštruktorje, modularnega simulatorja ciljev za tarče na strelišču, sistema za uporabo žive simulacije v zaprtih prostorih (urbano bojevanje) in izvedba izobraževanj za upravljalce in tehnično osebje.

Izhodiščna vrednost projekta 1914-25-0012 »Sistem za simulacijo taktičnega delovanja - SSTD« znaša 28.427.408 EUR z DDV.

1. **1914-25-0013 – Prenova infrastrukture v Občini Ilirska Bistrica**

**Na področju proračunske porabe**: 07 – OBRAMBA IN ZAŠČITA,

**glavni program** 0702 – Vojaška obramba,

**nosilni podprogram** – 070204 – Članstvo v mednarodnih organizacijah in sodelovanje z domačim okoljem,

**proračunske postavke**: 5865 – Civilno vojaško sodelovanje

Vlada Republike Slovenije je s sklepom št. 41100-6/2024/3 z dne 12. 12. 2024 potrdila »Program sofinanciranja Ministrstva za obrambo investicij v lokalno javno infrastrukturo v letu 2025 ter zagotovitev izplačila sredstev sofinanciranja za izvedene investicije v lokalno javno infrastrukturo za leti uporabe 2023 in 2024 v občini Ilirska Bistrica, in sicer zaradi obremenitev, ki jih povzroča delovanje Slovenske vojske«.

Lokalna cesta Koritnice - Mašun je potrebna temeljite rekonstrukcije. Po gostoti prometa spada cesta med malo prometne (manj kot 500 vozil/24h.), po obtežbi vozil pa se na cesti pričakuje maksimalne osne obtežbe zaradi gozdarskih tovornjakov. Obnovljen zgornji ustroj mora prenesti pričakovane prekomerne obremenitve gozdarskih kamionov.

**Namen projekta** je izboljšanje voznih razmer na cesti ter ureditev prometne povezave, katera služi gospodarjenju s Snežniškimi gozdovi in za namen dostopa prebivalcev in obiskovalcev do naselja Mašun. Cesta je obvozna cesta za dostop do gozdnih parcel v času uporabe vadišča Bač.

**Cilj projekta** je obnoviti in asfaltirati cestišče na lokalni cesti LC 135080 Koritnice Mašun v skupni dolžini 4.388m. Investicija obsega delno razširitev, izravnavo tampona, delno znižanje nivelete ter nadgradnjo z asfaltnim slojem. Cesta bo asfaltirana v širini 5m z 2x 0,5 m bankine

Projekt uvrščamo v Načrt razvojnih programov zaradi zagotovitve zrcalne slike proračunskih virov med Občino Ilirska Bistrica in Ministrstvom za obrambo.

Izhodiščna vrednost projekta 1914-25-0013 »Prenova infrastrukture v Občini Ilirska Bistrica« znaša 994.130,00 EUR z DDV.

1. **1914-25-0014 – Preureditev instalacij v letališki bazi Brnik**

**Na področju proračunske porabe**: 07 – OBRAMBA IN ZAŠČITA,

**glavni program** 0702 – Vojaška obramba,

**nosilni podprogram** – 070203 – Infrastruktura in opremljenost SV,

**proračunske postavke**: 5902 – Konstrukcije in infrastruktura

Predmet investicije je preureditev instalacij v letališki bazi na Brniku, ki se nahaja v prenovljenih podzemnih prostorih ASBE II letališki bazi Brnik. V prenovljenih podzemnih prostorih ASBE II letališki bazi Brnik se je pokazalo, da obstoječi sistem prezračevanja in hlajenja ne zagotavlja več ustreznih delovnih pogojev za zaposlene ter tehnično in tehnološko opremo, saj ne omogoča zadostnih pretokov. Hkrati v primeru izpada ni rezervnega sistema. Na mejah požarnih sektorjev in sektorjev samodejnega gašenja z inergenom ni zagotovljene zapore v primeru požara v vseh ceveh prezračevanja, betonski prezračevalni jašek pa ni zavarovan pred neželenim ravnanjem. Prezračevanje tudi ni povezano s centralnim požarnim varovanjem in centralnim samodejnim gašenjem z inergenom za potrebe izklopa v primeru požara

**Namen projekta** je ohraniti funkcionalnost sistema za prezračevanje in hlajenje ter s tem prostorov ASBE II letališke baze Brnik, posredno pa tudi ponovna vzpostavitev dobrega stanja prenovljenih podzemnih prostorov.

**Cilj projekta** je tehnološka posodobitev instalacij v prenovljenih podzemnih prostorih ASBE II letališke baze Brnik ter uskladitev s sedanjimi področnimi predpisi in stanjem tehnike prezračevanja in hlajenja v letališki bazi Brnik.

Obstoječi objekt letalske baze je lociran jugozahodno od civilnega in logističnega dela Letališča Jožeta Pučnika Ljubljana. Prvotnemu pritličnemu objektu, ki je bil zgrajen v 70. letih, je bil na zahodni strani leta 1996 dograjen objekt, v kleti katerega se nahajajo tudi prostori za kontrolo v zračnem prometu. Zaradi novih zahtev po prezračevanju in hlajenju prostorov se bo pristopilo k tehnološki posodobitvi objekta.

Izhodiščna vrednost projekta je 861.322,21 z DDV.

MINISTRSTVO ZA OBRAMBO